ལོ་རབས་དྲུག་ཅུའི་ནང་།མཚོ་སྔོན་པོའི་ཉེ་འདབས་ཀྱི་རྩྭ་ཐང་རྒྱ་ཁྱོན་མོའུ་འབུམ་གཅིག་ལྷག་ས་རྒོད་བཏུལ་ནས་ཞིང་ས་རུ་བསྒྱུར་བ་མ་ཟད།མཚོ་སྔོན་པོར་འདུས་པའི་ཆུ་བོ༡༠༨ཡོད་པའི་ནང་ནས་མང་ཆེ་བར་ཆུ་མཛོད་དང་ཆུ་ཁ་གཞན་ལ་དྲངས་སྟབས།མཚོ་སྔོན་པོའི་གསེར་ཉའི་སྒོ་ང་གཏོང་ས་མེད་པར་ཆགས་པ་དང་།དེ་མིན་མཚོ་སྔོན་པོའི་གསེར་ཉ་ཚོད་མེད་དུ་བཟུང་བ་ལ་སོགས་པའི་དབང་གིས་མཚོ་སྐམ་ལ་ཁལ་དང་ཉ་རྫོགས་ལ་ཁལ་གྱི་ཛ་དྲག་གནས་སྟངས་ལ་ཐུག་པ་རེད།ད་ལྟ་མཚོ་སྔོན་པོའི་གསེར་ཉ་རྒྱལ་ཁབ་རིམ་པའི་སྲུང་སྐྱོབ་ཉ་རིགས་གཉིས་པ་དང་།གཞུང་དམངས་གཉིས་ཀས་གང་ཐུབ་ཅི་ཐུབ་ཀྱིས་སྤྱིར་ན་མཚོ་སྔོན་པོ་དང་བྱེ་བྲག་མཚོ་སྔོན་པོའི་གསེར་ཉ་སྲུང་སྐྱོབ་བྱས་དང་བྱེད་ཀྱིན་ཡོད།